Kolegji i Posaçëm i Apelimit, me vendimin nr.2/2020 (JR), datë 27.02.2020, ka shkarkuar nga detyra z. \*\*\* me detyrë prokuror në momentin e fillimit të procesit të rivleresimit, anëtar i Këshillit të Lartë të Prokurorisë në momentin e shpalljes së këtij vendimi.

Në datën 04.10.2022, Gjykata Evropiane për të Drejtat e Njeriut ka dalë me vendim përsa i përket kërkesës nr. 37474/ 20 “\*\*\* kundër Shqipërisë”, vendim, i cili ka marrë formë të prerë në datën 04.01.2023.

Pas marrjes formë të prerë të vendimit të Gjykatës Evropiane për të Drejtat e Njeriut, nuk rezulton që në Kolegjin e Posacëm të Apelimit të jetë depozituar kërkesë për rishikim vendimi nga ish – subjekti i rivlerësimit z. \*\*\*, sipas nenit 494, pika “ë” dhe nenit 497, të Kodit të Procedurës Civile, e rrjedhimisht, në Kolegj nuk ka ndonjë çështje për shqyrtim.

Lidhur me pyetjen tuaj, theksojmë se Kolegji nuk bën interpretime përtej atyre në vendimet e marra lidhur me çështje gjyqësore të shqyrtuara.